Št.dok.: 83/223-2019

 Ljubljana, 20.12.2019

VABILO

Vljudno vas vabimo na izobraževanje z naslovom

**PREPOZNAVANJE OTROK Z OKVARAMI VIDA IN VIDNE FUNKCIJE,**

ki bo v **petek, 17. 1. 2020, ob 9.00, v Centru IRIS na Langusovi ulici 8, 1000 Ljubljana.**

V Centru IRIS – Center za izobraževanje, rehabilitacijo, inkluzijo in svetovanje za slepe in slabovidne opažamo, da je v osnovnih šolah s prilagojenim izvajanjem veliko otrok z okvarami vida in vidne funkcije, ki bi potrebovali dodatno pomoč in podporo. Pogosto so zaradi  druge primarne motnje ti učenci spregledani. Vid pomembno vpliva na samostojnost učenca, na njegovo učno uspešnost, razvoj zaposlitvenih kompetenc in socialno vključenost. Zato je pomembno, da učence z okvaro vida prepoznamo in jim nudimo ustrezno podporo. Da bi lažje prepoznali znake, da gre morda tudi za okvaro vida in/ali vidne funkcije, smo za vas pripravili program z naslovom Prepoznavanje otrok z okvaro vida in vidne funkcije. Program je namenjen svetovalnim delavcem osnovnih šol s prilagojenim izvajanjem in drugim strokovnim delavcem vzgojno-izobraževalnih institucij. Tu boste imeli tudi priložnost izmenjati si izkušnje, se seznaniti z možnostjo ocene funkcionalnosti vida in programi podpore ter pomoči, ki so na voljo strokovnim delavcem in učencem.

Za dodatne informacije vam je na voljo naša psihologinja Sabina Šilc na sabina.silc@center-iris.si.

Kraj izvedbe programa: Center IRIS, Langusova ulica 8, 1000 Ljubljana

Program:

|  |
| --- |
| **PREPOZNAVANJE OTROK Z OKVARAMI VIDA IN VIDNE FUNKCIJE**  |
| **TERMIN****17. 1. 2020** | **VSEBINA** | Št. ur 5 |
| **9.00 - 9.45** | Slepi in slabovidni otroci oz. otroci z okvaro vidne funkcije v prilagojenih programih osnovne šole (splošne opredelitve, predstavitev programa, pripomočkov, prilagoditev v Centru IRIS)*Predavateljica: tiflopedagoginja Sara Češarek* | **1** |
| **9.45 - 11.15** | Okvara vidne funkcije oz. CVI (možganska slabovidnost) - opredelitev in strategije dela*Predavateljica: tiflopedagoginja Dragana Žunič* | 2 |
| **11.15 - 11.30** | ODMOR |
| **11.30 - 12.15** | Ocena funkcionalnega vida in ocena po protokolu CVI Range, dr. Roman Lantzy*Predavateljica: tiflopedagoginja Janja Hrastovšek* | 1 |
| **12.15 - 13.00** | Predstavitev nižje poklicnih srednješolskih programov v Centru IRIS in dodatna strokovna pomoč tiflopedagoga v OŠPP*Predavateljica: ravnateljica Katjuša Koprivnikar* | 1 |

Izobraževanje se izvaja **v sklopu projekta Z roko v roki poMOČ** in je **brez kotizacije!**

Opravičujemo se, ker vam ne moremo zagotoviti parkirišča na dvorišču Centra IRIS, vendar nam razmere tega ne dopuščajo. Potrebujemo ga za lastne potrebe in potrebe staršev, ki prihajajo k nam z otroki in mladostniki. Vljudno vas naprošamo, da svoje vozilo pustite izven parkirišča Centra IRIS. Najbližji javni parkirišči sta na Mirju in za Tobačno, kjer se nahaja Upravna enota Ljubljana.

**Prijava:**

Prosimo vas, da nam udeležbo sporočite na el. naslov **nastja.strnad@center-iris.si**ali nas kontaktirate na tel. št. 01 2442 760, najkasneje do 15. 1. 2020.

Vljudno vabljeni in lep pozdrav!

 Odgovorna oseba konzorcijskega partnerja,

ravnateljica Centra IRIS,

Katjuša Koprivnikar